सनराइजर्स हैदराबाद ने इस अहम मुकाबले के लिए टीम में कई बदलाव किए थे। टीम में युवराज सिंह, केन विलियम्सन, क्रिस जॉर्डन और बिपुल शर्मा की वापसी हुई है। हैरानी वाली बात ये है कि पिछले मैच के हीरो मोहम्मद सिराज इस मैच से बाहर रहे। वहीं कोलकाता की टीम में सूर्यकुमार यादव, नाथन कूल्टर-नाइल, पीयूष चावला और इशांक जग्गी की वापसी हुई। हैदराबाद की तरफ से क्रिस जॉर्डन और केकेआर की तरफ से इशांक जग्गी इस सीजन का अपना पहला मैच खेलने उतरे थे।